CELEX: 62011CA0084
Language: sk
Date: 2012-06-21 00:00:00
Title: Vec C-84/11: Rozsudok Súdneho dvora (tretia komora) z  21. júna 2012 (návrh na začatie prejudiciálneho konania, ktorý podal Korkein hallinto-oikeus — Fínsko) — konanie začaté na návrh Marja-Liisa Susisalo, Olli Tuomaala, Merja Ritala (Článok 49 ZFEÚ — Sloboda usadiť sa — Verejné zdravie — Lekárne — Vnútroštátne udelenie povolenia na prevádzkovanie lekárne — Zriadenie prevádzkarní — Odlišné podmienky, pokiaľ ide o súkromné lekárne alebo o Lekáreň Helsinskej univerzity — Lekáreň Helsinskej univerzity, ktorá plní osobitné úlohy týkajúce sa výučby farmácie a zásobovania liekmi)

18.8.2012   
            
            
               SK
            
            
               Úradný vestník Európskej únie
            
            
               C 250/6
            
         Rozsudok Súdneho dvora (tretia komora) z 21. júna 2012 (návrh na začatie prejudiciálneho konania, ktorý podal Korkein hallinto-oikeus — Fínsko) — konanie začaté na návrh Marja-Liisa Susisalo, Olli Tuomaala, Merja Ritala
   (Vec C-84/11) (1)
   
   (Článok 49 ZFEÚ - Sloboda usadiť sa - Verejné zdravie - Lekárne - Vnútroštátne udelenie povolenia na prevádzkovanie lekárne - Zriadenie prevádzkarní - Odlišné podmienky, pokiaľ ide o súkromné lekárne alebo o Lekáreň Helsinskej univerzity - Lekáreň Helsinskej univerzity, ktorá plní osobitné úlohy týkajúce sa výučby farmácie a zásobovania liekmi)
   2012/C 250/09
   Jazyk konania: fínčina
   
      Vnútroštátny súd, ktorý podal návrh na začatie prejudiciálneho konania
   
   Korkein hallinto-oikeus
   
      Účastníci konania pred vnútroštátnym súdom
   
   Marja-Liisa Susisalo, Olli Tuomaala, Merja Ritala
   
      za účasti: Helsingin yliopiston apteekki
   
      Predmet veci
   
   Návrh na začatie prejudiciálneho konania — Korkein hallinto-oikeus — Výklad článku 49 a článku 106 ods. 2 ZFEÚ — Sloboda usadiť sa — Udeľovanie povolenia na prevádzkovanie lekárne — Vnútroštátny právny predpis, ktorý pre zriadenie prevádzkárne lekárne univerzity stanovuje výhodnejšie podmienky než pre súkromnú lekáreň — Lekáreň univerzity, ktorá plní osobitné úlohy týkajúce sa výučby farmácie a zásobovania liekmi
   
      Výrok rozsudku
   
   Článok 49 ZFEÚ sa má vykladať v tom zmysle, že nebráni vnútroštátnej právnej úprave, ako je tá vo veci samej, ktorá upravuje osobitný režim udelenia povolenia na prevádzkovanie prevádzkarní lekárne, ktorý sa uplatňuje na Helsingin yliopiston apteekki a ktorý je výhodnejší ako režim uplatňujúci sa na súkromné lekárne, ak, čo prináleží preskúmať vnútroštátnemu súdu, sa prevádzkarne Helsingin yliopiston apteekki skutočne podieľajú na plnení osobitných úloh, ktoré boli Helsingin yliopiston apteekki uložené prostredníctvom vnútroštátneho zákona a ktoré sa týkajú výučby poskytovanej študentom farmácie, výskumu súvisiaceho so zásobovaním liekmi, ako aj prípravy zriedka používaných liečiv.
   
      (1)  Ú. v. EÚ C 145, 14.5.2011.